b'\n_START_ARTICLE_\nStjepan Toti\xc4\x87\n_START_PARAGRAPH_\nStjepan (Ivana) Toti\xc4\x87 (Zenica, prosinca 1927. - Innsbruck, listopad, 2009.) je likovni umjetnik ro\xc4\x91en prosinca 1927. godine u Zenici. Na Akademiji likovnih umjetnosti u Ljubljani diplomirao je koncem 1963. godine a dvogodi\xc5\xa1nji specijalisti\xc4\x8dki studij slikarstva (mentor: Maksim Sedej) okon\xc4\x8dao 1965. na istoj akademiji. Radni vijek proveo u izdava\xc4\x8dkom poduze\xc4\x87u Na\xc5\xa1a rije\xc4\x8d iz Zenice rade\xc4\x87i prvo kao ilustrator a potom i kao tehni\xc4\x8dki urednik lista. Umirovio se 1983. godine. Bio je \xc4\x8dlan Dru\xc5\xa1tva likovnih umjetnika u Zenici od 1974. do odlaska u Austriju po\xc4\x8detkom devedesetih. Tijekom sedamdesetih i u prvoj polovini osamdesetih izlagao na izlo\xc5\xbebama koje je organiziralo Dru\xc5\xa1tvo likovnih umjetnika Zenica. Od 1992. \xc5\xbeivio je u Austriji (Innsbruck) gdje je i umro listopada 2009. godine.'